
[bookmark: _GoBack]На основание чл. 26, ал.3 и  ал.4 от Закона за нормативните актове на заинтересованите лица се предоставя  законоустановения 30-дневен срок, считано от ....................... за предложения и становища по настоящия ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА  НАРЕДБА ЗА ОПРЕДЕЛЯНЕ И АДМИНИСТРИРАНЕ НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА СОЗОПОЛ, ПРИЛОЖЕНИЕ 9, ЦЕНИ НА УСЛУГИ И ПРАВА ПРЕДОСТАВЯНИ ОТ ОБЩИНА СОЗОПОЛ
			Предложения и становища  могат да бъдат депозирани в деловодството на община Созопол на адрес – гр. Созопол 8130, пл. Хан Крум №2 или на следния електронен адрес: obshtina@sozopol.bg
На основаниe чл.28, ал.2 от Закона за нормативните актове Ви представяме следните:
MОТИВИ
I. Причини, които налагат приемането на предложения проект:
С влизането в сила на Наредба № РД-02-21-1 от 10 септември 2025 г. се въвежда нормативна уредба относно условията и реда за определяне на места за временно разполагане на палатки, кемпери и каравани. Съгласно разпоредбите на наредбата, определянето на такива места се извършва въз основа на заявление от заинтересовани лица, придружено от изискуемите документи, след провеждане на административна проверка за съответствие с нормативните изисквания, при необходимост съгласуване със съответни компетентни органи и издаване на заповед от кмета на общината или оправомощено от него длъжностно лице.			В действащата общинска наредба за местните такси и цени на услуги към момента не са регламентирани административни услуги и съответните такси, свързани с тази нова процедура. Това създава необходимост от нормативно уреждане на вида на услугите и размера на дължимите такси с оглед законосъобразното и финансово обезпечено прилагане на новата регулация.

II. Цели, които налагат приемането на предложения проект:
  Въвеждане на административна услуга „Разглеждане на заявление за издаване на заповед за обособяване на места за временно разполагане на палатки, кемпери и каравани по чл. 6 от Наредба № РД-02-21-1/10.09.2025 г.“ и определяне на еднократна такса в размер на 50 евро, съобразена с необходимия административен ресурс и разходите по обработка на документацията, извършване на проверки и административно обслужване.
  Въвеждане на административна услуга „Издаване на заповед за обособяване на места за временно разполагане на палатки, кемпери и каравани по чл. 6 от Наредба № РД-02-21-1/10.09.2025 г.“ и определяне на еднократна такса в размер на 2,50 евро за всяка палатка, кемпер или каравана. Таксата се заплаща еднократно при издаване на заповедта и е валидна за целия период на действие на разрешението, като размерът ѝ е съобразен с принципите, уредени в Закона за туризма и относимата Тарифа за таксите, които се събират по Закона за туризма, при отчитане правомощията на Общинския съвет да определя цени на услуги, предоставяни от общинската администрация.
  Осигуряване на прозрачност, предвидимост и законосъобразност при администриране на нововъведената процедура.

III. Финансови и други средства, необходими за прилагане на новата уредба: 
Прилагането на предложените изменения не изисква допълнителни бюджетни средства. Определените такси имат за цел покриване на административните разходи, свързани с:
· приемане и обработване на заявления и приложени документи;
· извършване на проверки за съответствие с нормативните изисквания;
· координация и съгласуване със съответни компетентни органи;
· изготвяне и издаване на индивидуални административни актове.

IV. Очакваните резултати от прилагането:
С приемането на проекта се очаква:
· създаване на ясна нормативна рамка на местно ниво за прилагане на новата национална уредба;
· гарантиране на равнопоставено третиране на заявителите;
· подобряване на административното обслужване и ефективността на процеса;
· осигуряване на финансова устойчивост на дейността по администриране на процедурата.

 V.  Анализ за съответствие с правото на Европейския съюз:  
Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлагания проект. Доколкото настоящия проект има за предмет подзаконов нормативен акт, който подлежи на приемане от Общински съвет като орган на местно самоуправление, то приложими са разпоредбите на „Европейската харта за местното самоуправление”. В тази връзка проектът е съобразен със Закона за нормативните актове и е съобразен с европейското законодателство - Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство При изработването на настоящия нормативен акт са взети предвид основополагащите принципи на правото на Европейския съюз.
       Съдържанието в проекта не противоречи на норми от по-висока степен на българското  и на европейското законодателство.
В рамките на законовия 30-дневен срок за обществени консултации ще бъдат взети предвид предложенията и становищата като същите ще бъдат публикувани на интернет страницата на община Созопол в предвидения от закона срок. Публикувана справка ще отразява постъпилите предложения заедно с обосновка на неприетите предложения като същите ще бъдат оповестени от вносителя преди приемането на акта от Общински съвет Созопол.
С изготвянето на проекта са спазени принципите съгласно чл.26, ал.1 от Закона за нормативните актове, а именно: 
Принцип на необходимост –  С изготвянето на проекта са спазени принципите съгласно чл.26, ал.1 от Закона за нормативните актове. Своевременното съобщаване на проекта и мотивите за изработването  му осигуряват реализиране на предоставената от закона възможност за изразяване на мнения и становища на заинтересованите лица. 
Принцип на обоснованост – чл.21, ал.2 Закона за местното самоуправление и местната администрация и това, че по смисъла на Закона за местното самоуправление и местната администрация общината е основната административно-териториална единица, в която се осъществява местното самоуправление, което се изразява в правото и реалната възможност на гражданите и избраните от тях органи да решават самостоятелно всички въпроси от местно значение, които законът е предоставил в тяхна компетентност.
Принципите на предвидимост и откритост  са спазени – проектът с мотивите и предварителна оценка на въздействието ще бъдат  публикувани на интернет страницата на община Созопол за навременно информиране и предоставяне на становища и предложения от заинтересованите групи. 
Принцип на съгласуваност – проектът с мотивите чрез интернет страницата на община Созопол публично са предоставени на заинтересованите групи като ще бъдат взети предвид направените в хода на обсъждането становища и предложения.
Принцип на субсидиарност, пропорционалност и стабилност -  Проектът  е в съответствие с нормативните актове от по-висока степен.  При изработването му са спазени чл.18а от Закона за нормативните актове като е извършена предварителна оценка на въздействието, както и разпоредбите на глави II и III от същия. 

ПРОЕКТ НА РЕШЕНИЕ
Във връзка с гореизложеното и при спазване изискванията на чл.11, ал.3, чл.19, чл.20, чл.26 и чл.28 от Закона за нормативните актове и чл.75, чл.76, ал.3, чл.77, чл.78, ал.3 и чл.79 от Административнопроцесуалния кодекс, както и на основание чл.21, ал.1, т.23 и ал.2 от Закона за местното самоуправление и местната администрация, предлагам Общински съвет Созопол да вземе следното: 


РЕШЕНИЕ:
       1.Приема Наредба за изменение на  Наредба за определянето и администрирането на местните такси и цени на услуги на територията на община Созопол, Приложение 9, Цени на услуги и права предоставяни от община Созопол, съгласно Приложение №1, което е неразделна част от настоящото решение.
    2.Възлага на кмета на община Созопол осъществяването на всички дейности, необходими за правилното и законосъобразното изпълнение на решението.


